ศาลระหว่างประเทศ (1)
พุธวันนี้ 09.00-14.30 น. อาจารย์นิติภูมิธณัฐ มิ่งรุจิราลัย จะพูดรับใช้สมาชิกสมาคมข้าราชการท้องถิ่นฯ และผู้แทนข่ายพนักงานส่วนท้องถิ่นจังหวัดนครราชสีมา เรื่อง การเตรียมความพร้อมขององค์กรปกครองส่วนท้องถิ่น รองรับเทคโนโลยียุค 4.0 และวิวัฒนาการโลกาภิวัตน์ ที่ห้องประชุมโรงแรมสบาย โฮเต็ล จ.นครราชสีมา,ศาลระหว่างประเทศกำลังเป็นประเด็นใหญ่ของโลกที่คุยกันไม่จบครับ หลายประเทศไม่พอใจศาลอนุญาโตตุลาการระหว่างประเทศ บางประเทศตะโกนก้องร้องบ่นศาลยุติธรรมระหว่างประเทศ เมื่อวันอังคารที่แล้ว สหรัฐอเมริกาโดยนายจอห์น โบลตัน ที่ปรึกษาด้านนโยบายความมั่นคงแห่งชาติของรัฐบาลสหรัฐฯ ก็ออกมาซัดแรงๆว่า ศาลอาญาระหว่างประเทศเป็นองค์กรด้านกระบวนการยุติธรรมระหว่างประเทศที่ไร้ความรับผิดชอบ และเป็นอันตรายอย่างแท้จริงต่อสหรัฐฯ อิสราเอล และพันธมิตร รัฐบาลอเมริกันจำเป็นต้องดำเนินการเพื่อปกป้องพลเมืองอเมริกันและพันธมิตร จากการฟ้องร้องที่ไม่เป็นธรรมโดยศาลอาญาระหว่างประเทศ,รัฐบาลเมียนมาโดยนางอองซาน ซูจี ที่ปรึกษาแห่งรัฐและรัฐมนตรีต่างประเทศเมียนมาออกมาประกาศว่า ศาลอาญาระหว่างประเทศไม่มีอำนาจพิจารณาข้อกล่าวหาการเนรเทศชาวโรฮีนจาจากเมียนมาไปบังกลาเทศ แต่ศาลอาญาระหว่างประเทศออกมายืนยันว่า ศาลฯ สามารถไต่สวนได้ เพราะเหตุการณ์ส่วนหนึ่งไปเกิดขึ้นในบังกลาเทศซึ่งเป็นรัฐสมาชิกของศาลอาญาระหว่างประเทศ,ศาลอาญาระหว่างประเทศเพิ่งตั้งกันเมื่อ พ.ศ.2541 นี่เองครับ แต่มีผลงานค่อนข้างเยอะ โดยมีการจับกุมคณะผู้นำจากหลายประเทศไปขังที่กรุงเฮก อดีตประธานาธิบดีบางคนตายในคุก ผู้บัญชาการทหารบางคนก็กินยาตายในศาลต่อหน้าผู้พิพากษา ฯลฯ,ศาลระหว่างประเทศเริ่มขัดแย้งกับผู้บริหารชาติรัฐต่างๆ ศาลฯ ประกาศสอบสวนกรณีกองทัพสหรัฐฯ ละเมิดสิทธิมนุษยชนเชลยสงครามในอัฟกานิสถาน ทำให้รัฐบาลสหรัฐฯ โกรธ แม้แต่ประธานาธิบดีทรัมป์เองก็ด่าและขู่ศาลอาญาระหว่างประเทศว่า จะใช้มาตรการขั้นเด็ดขาดกับศาลอาญาระหว่างประเทศ ในอดีตสหรัฐฯก็เป็นสมาชิกของศาลฯนี้ โดยเป็นภาคีของธรรมนูญกรุงโรม แต่ถอนตัวไปเมื่อ พ.ศ.2545 ในสมัยประธานาธิบดีจอร์จ ดับเบิลยู. บุช,ตอนนั้น สหรัฐฯไม่ได้ถอนตัวแบบธรรมดา สภาคองเกรสได้ผ่านพระราชบัญญัติว่าด้วยการคุ้มครองเจ้าหน้าที่อเมริกันเพื่อป้องกันการโดนศาลอาญาระหว่างประเทศเล่นงาน แถมยังตั้งชื่อเล่นกฎหมายฉบับนี้อย่างไม่เป็นทางการว่า กฎหมายต่อต้านการรุกรานของกรุงเฮก,ในแวดวงระหว่างประเทศปัจจุบันทุกวันนี้พูดถึงเรื่องศาลระหว่างประเทศกันเยอะมาก และมีชื่อศาลต่างๆออกมามากมายหลายศาลจนเกิดความสับสน เปิดฟ้าส่องโลกของหนังสือพิมพ์ไทยรัฐถือเป็นหน้าที่ที่ต้องออกมาอธิบายขยายความรับใช้เรื่องศาลระหว่างประเทศแก่ผู้อ่านท่านที่เคารพ อาจจะยาวหน่อยนะครับ อาจจะกินเวลาหลายวัน แต่ผมคิดว่าเป็นประโยชน์ อ่านข่าวแล้วจะได้ไม่งงครับ,ผมขอเริ่มว่าประเทศต่างๆ ที่ทะเลาะเบาะแว้งกัน การจะหยุดการขัดแย้งกันก็อาจจะทำโดยสันติวิธีหรืออาจจะทำได้โดยการใช้มาตรการบีบบังคับ ถ้าทำโดยสันติวิธีก็จะมีการระงับข้อพิพาทที่ 1.ไม่ผูกพันคู่กรณี หรือ 2.ผูกพันคู่กรณี,อย่างที่ไม่ผูกพันกับคู่กรณีก็จะเป็นมาตรการพวกการเจรจา การให้บริการที่ดี การไกล่เกลี่ย การแสวงหาข้อเท็จจริง และการประนอม,การระงับข้อพิพาทที่ผูกพันคู่กรณีก็เป็นของเรื่อง 1.ศาล อนุญาโตตุลาการระหว่างประเทศ 2.ศาลยุติธรรมระหว่างประเทศ (ที่บางคนเรียกว่า ศาลโลก) และ 3.ศาลอาญาระหว่างประเทศ (ที่มีประเด็นปัญหาตอนนี้มากที่สุด),สองประเทศทะเลาะกันและหาทางออกไม่ได้ ถ้าอยากจะดีกันก็อาจจะหาผู้ตัดสินที่ทั้ง 2 ประเทศเลือกเอง โดยคิดว่าคนตัดสินนี่แหละที่จะตัดสินตามหลักกฎหมายได้อย่างยุติธรรม ขอเรียนนะครับว่าคำตัดสินของอนุญาโตตุลาการระหว่างประเทศมีผลผูกพันคู่พิพาท คนที่เกี่ยวดองหนองยุ่งกับการเป็นผู้บริหารประเทศจะต้องมีความเข้าใจเรื่องนี้อย่างลึกซึ้งนะครับ ตั้งแต่การเลือกใช้อนุญาโตตุลาการ เรื่องโครงสร้างและวิธีการพิจารณาความ พอมีคำชี้ขาดขึ้นมาแล้วก็จะผูกพันคู่พิพาททั้งคู่นะครับ แต่ไม่ผูกพันประเทศที่ 3,พรุ่งนี้มาคุยเรื่องศาลระหว่างประเทศกันต่อครับ.,นิติการุณย์ มิ่งรุจิราลัย,songlok1997@gmail.com, 
ศาลระหว่างประเทศกำลังเป็นประเด็นใหญ่ของโลกที่คุยกันไม่จบครับ หลายประเทศไม่พอใจศาลอนุญาโตตุลาการระหว่างประเทศ บางประเทศตะโกนก้องร้องบ่นศาลยุติธรรมระหว่างประเทศ
ศาลระหว่างประเทศ,อองซาน ซูจี,โรฮีนจา,เปิดฟ้าส่องโลก,นิติการุณย์ มิ่งรุจิราลัย